Αντώνιος Πάντος

Ο Αντώνιος Πάντος (8 Δεκεμβρίου 1925Γεώργιος Σούρλας, Οι πολιτικοί της Μαγνησίας: ιστορική αναδρομή, Σελίδα 290. - 6 Μαΐου 2014) ήταν Έλληνας πολιτικός, που υπηρέτησε ως βουλευτής. Νωρίτερα διετέλεσε κοινοτάρχης και δήμαρχος στο Βελεστίνο.

 Σταδιοδρομία
Γεννήθηκε στο Βόλο και ο πατέρας του, Γεώργιος, ήταν πρόεδρος του τοπικού παραρτήματος του Ερυθρού Σταυρού. Το 1945 διέκοψε τις σπουδές του και ανέλαβε τη διεύθυνση των "Κυλινδρόμυλων Αφοί Αντ. Πάντου" στο Βελεστίνο (ως το 1975, οπότε η λειτουργία τους σταμάτησε).   Διετέλεσε αρχικά πρόεδρος της κοινότητας Βελεστίνου και έπειτα δήμαρχος, συνολικά επί 13 χρόνια. Επί δημαρχίας του αναμορφώθηκε ο Δήμος Βελεστίνου και έγιναν έργα όπως η διάνοιξη δρόμων.Εφυγε ο δήμαρχος και βουλευτής Αντώνιος Πάντος, 12-5-2014, εφημερίδα Ταχυδρόμος, ηλεκτρονική έκδοση.

Στις εκλογές του 1961 εξελέγη για πρώτη φορά βουλευτής στην εκλογική περιφέρεια Μαγνησίας με την ΕΡΕ με 5.642 σταυρούς.Εφημ. Ελευθερία, 31-10-1961,  σελ. 7. Επανεξελέγη βουλευτής από τη δεύτερη κατανομή στις εκλογές του 1963.

Απεβίωσε πλήρης ημερών το Μάιο του 2014. Η νεκρώσιμη ακολουθία εψάλη στην Αττική ενώ η κηδεία του έγινε από τον Ιερό Ναό του Αγίου Μηνά, στο Βελεστίνο.Απεβίωσε ο πρώην δήμαρχος Βελεστίνου Αντώνης Πάντος , onvolos.gr, 7-5-2014, ανάκτηση 2-7-2014. 

 Παραπομπές 

Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές Μαγνησίας
Κατηγορία:Έλληνες Κοινοτάρχες